@عاشق سمو الهلال "مهندس"طارق عبدالماجد":(تحياتى الماجده الصنديده "هويدا الماحى" ..وكل الهلالاب انا والله ندمان وسافى التراب ..واكتر حاجه هزتنى لما رديتى على "اعكس الايه وخت نفسك فى مكانى..الانسان سمعه ..وانت دنستها دون ان يهتز لك ضميرا ..تقدر تقول لى ماذا جنيت؟ والله العظيم فى اللحظه دى انا جنيت عديل يا استاذه..فعلا سالت نفسى لاول مره انت يا طارق استفدت شنو من ..؟ والله ولا حاجه ..بالعكس انا حصلت معاى مصائب كتيره ومافى اوجع من "جناك" لما ربنا يردها ليك فوقه..وحاجه تانيه هزتنى انك ما عفيتى عنى على الخاص بل اعلنتى عفوك عبر عمودك ووجعتنى ودمرتنى وعذبتنى (عفوتُ حتى لا يكون لنا عند الله لقاء")شكرا اخوانى الهلالاب انا تابعت تعليقاتكم على الفيس وفى بعض قروبات الواتساب ..وشكرا استاذتنا الجميله هويدا الماحى لمراعاتك وانتى تختارين اسما حركيا بديلا عن اسمى حتى لا يكون اعتذارى سببا فى نفور الهلالاب والاهل والاصحاب عنى كم انتى عظيمة هويدا ..اسمحى لى عبر عمودك اوصل صوتى ورسالتى لى كل الناس ما تسمحوا لانفسكم بالتشهير من اى زول عبر الاستماع الى الملاعين وما يقولونه عن الاخرين وانا عن نفسى تانى حتى لو شفت شوف العين خشمى عندى ..!)